# **ROMÂNIA**

#  **JUDEŢUL SUCEAVA**

####  PRIMĂRIA MUNICIPIULUI CÂMPULUNG MOLDOVENESC

##### A N U N Ţ

 **Nr. 25700/31.07.2025**

 Primăria municipiului Câmpulung Moldovenesc anunţă organizarea examenului depromovare în gradul profesional imediat superior celui deținut *al unui salariat – personal contractual de execuție de asistent social practicant din cadrul Direcției de asistență socială* din aparatul de specialitate al primarului municipiului Câmpulung Moldovenesc, care îndeplinește condițiile stabilite în acest sens, conform pevederilor Hotărârii Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice.

 Examenul se va desfăşura la sediul primăriei municipiului Câmpulung Moldovenesc şi va consta în susținerea unei probe:

* **probă scrisă, în data de 20.08.2025,orele 10,00;**

 **Condiții pentru participarea la examen:**

 Pentru a participa la examenul de promovare în grade sau trepte profesionale imediat superioare, candidatul trebuie să îndeplinească cumulativ următoarele condiţii:

 - să fi obţinut calificativul "foarte bine" la evaluarea performanțelor profesionale individuale de cel puțin 2 ori în ultimii 3 ani în care acesta s-a aflat în activitate;

 - să aibă o vechime de minim 3 ani în gradul profesional deținut;

 **Dosarul de înscriere la examen va cuprinde următoarele documente**:

* cererea de înscriere (formularul de înscriere tip de la cam.28 - Compartimentul resurse umane și de pe pagina de internet a primăriei, secțiunea - Carieră );
* adeverinţa eliberată de compartimentul de resurse umane în vederea atestării vechimii în gradul sau treapta profesională din care se promovează;
* copii de pe rapoartele de evaluare a performanţelor profesionale individuale din ultimii 3 ani în care candidatul s-a aflat în activitate;

**Dosarul de examen se va depune în perioada 31.07.2025 – 06.08.2025, inclusiv**, la sediul primăriei Municipiului Câmpulung Moldovenesc, str. 22 Decembrie nr. 2, cam. 28.

**Modalitatea de desfășurare a examenului:**

Examenul de promovare constă în parcurgerea următoarelor etape:

* Selectia dosarelor de examen în termen de o zi lucrătoare de la expirarea termenului de depunere a dosarelor, pe baza îndeplinirii condițiilor de participare;
* Proba scrisă.
* Se pot prezenta la următoarea etapă numai candidaţii declaraţi „admis” la etapa precedentă.
* Proba scrisă constă în redactarea unei lucrări scrise pe baza subiectelor propuse;
* Subiectele pentru proba scrisă se stabilesc de comisia de examen pe baza bibliografiei și a tematicii;
* Comisia de concurs stabileşte punctajul maxim pentru fiecare subiect, care se comunică odată cu subiectele şi se afişează la locul desfăşurării concursului.
* Durata probei scrise se stabileşte de comisia de examen în funcţie de gradul de dificultate şi complexitate al subiectelor, dar nu poate depăşi 3 ore.
* Pentru proba scrisă se stabilește un punctaj de maximum 100 de puncte.
* Sunt declaraţi admişi la proba scrisă candidaţii care au obţinut minimum 50 de puncte.
* Comunicarea rezultatelor la fiecare etapă a examenului se realizează prin afişare la sediul primăriei Municipiului Câmpulung Moldovenesc şi pe pagina de internet a acesteia, în termen de o zi lucrătoare de la data finalizării acesteia şi conţine atât punctajul obţinut, cât şi menţiunea „admis“ sau „respins“, după caz.
* După afişarea rezultatelor obţinute la selecţia dosarelor de înscriere și proba scrisă candidaţii nemulţumiţi pot depune contestaţie la compartimentul resurse umane, în termen de cel mult o zi lucrătoare de la data afişării rezultatului selecţiei dosarelor, respectiv de la data afişării rezultatului probei scrise, sub sancţiunea decăderii din acest drept.
* Afişarea rezultatelor obţinute de candidaţi la probele examenului, precum şi afişarea rezultatelor soluţionării contestaţiilor şi a rezultatelor finale ale examenului se realizează folosindu-se codul numeric pentru identificare, atribuit fiecărui candidat.

 Relaţii suplimentare se pot obţine la sediul primăriei Municipiului Câmpulung Moldovenesc, str. 22 Decembrie nr. 2 cam. 28 sau la telefon 0230/314425, persoană de contact: Timu Lenuța – inspector, email: lenuța.timu@campulungmoldovenesc.ro.

**Afișat astăzi: 31.07.2025, ora 14,30**

 **Secretar comisie,**

 **Timu Lenuța**